Nicolae Ciucă l-a primit la Palatul Parlamentului pe Mathias Cormann, secretarul general al OCDE
- Antonia Hendrik
- 13 martie 2024, 13:42
Nicolae Ciucă l-a primit, miercuri la Palatul Parlamentului pe Mathias Cormann, secretarul general al Organizaţiei pentru Cooperare şi Dezvoltare Economică (OCDE).
Nicolae Ciucă l-a primit pe secretarul general al OCDE
Discuţiile dintre cei doi au fost despre nivelul la care se află aderarea României la organizaţie, detalii din Studiul Economic al României pe 2024 şi beneficiile pe care românii le vor avea după ce ţara noastră va deveni membru OCDE.
Ciucă l-a primit pe secretarul general al OCDE. Sursa foto: Facebook
"L-am primit la Palatul Parlamentului pe Mathias Cormann, secretarul general al Organizației pentru Cooperare și Dezvoltare Economică. În discuțiile pe care le-am avut, atât în privat, cât și împreună cu Comisia specială comună a celor două Camere, am vorbit despre nivelul la care se află aderarea României la organizație, detalii din Studiul Economic al României pe 2024 și beneficiile pe care românii le vor avea după ce țara noastră va deveni membru OCDE", a informat Nicolae Ciucă.
Ciucă l-a primit pe secretarul general al OCDE. Sursa foto: Facebook
Ca prim-ministru, a deblocat dialogul cu conducerea organizației
Nicolae Ciucă a mintește, de asemenea, despre perioada cînd a fost premirul României, spunând că a deblocat dialogul cu conducerea organizației.
"Ca președinte al Senatului, lucrez pentru acest obiectiv cu aceeași forță cu care am făcut-o atunci când eram premier. Cu ajutorul comisiei specializate, toate proiectele care vizează procesul aderării vor fi trecute prin Parlament cu rapiditate. Ca prim-ministru, am deblocat dialogul cu conducerea organizației, depunând Foaia de parcurs a României și Memorandumul inițial pentru aderare", a mai subliniat liderul PNL.
Secretarul general al OCDE. Sursa foto: Facebook
Nicolae Ciucă, despre condițiile de aderare
Nicolae Ciucă adăugat că "Studiul Economic al României pe 2024 este o analiză aprofundată a situaţiei noastre economice, având şi recomandări".
"Studiul Economic al României pe 2024 este o analiză aprofundată a situației noastre economice, având și recomandări. Pentru aderarea unui stat, sunt necesare cel puțin două asemenea studii din care să reiasă că economia este stabilă și merită să facă parte din rândul celor mai dezvoltare țări ale lumii. Statele membre OCDE dețin 70% din producția și comerțul global și 90% din toate investițiile străine directe", a scris fostul premier Nicolae Ciucă pe social media.